La Policia Local de Paterna deté un individu després de sorprendre’l robant en l’interior d’un cotxe
27/07/2015

# La Policia Local de Paterna deté un individu després de sorprendre’l robant en l’interior d’un cotxe

27.07.2015

Els agents van reduir el lladre després d’una persecució a peu de des de l’Av. Blasco Ibáñez fins a la zona de Benimàmet

La Policia Local de Paterna va detindre anit un individu després de sorprendre'l, de manera “in fraganti”, sostraient objectes de l’interior d’un vehicle estacionat en l’Avinguda Blasco Ibáñez de la població, al qual prèviament havia violentat la finestreta.

A l’adonar-se de la presència policial, el subjecte en qüestió, que respon a les inicials J.F.Q. i compta amb nombrosos antecedents policials, va iniciar una ràpida fugida en direcció a la zona de Benimamet que va derivar en una persecució a peu durant 10 minuts fins que els agents van aconseguir alcançar-lo. Davant de la important resistència oferida pel lladre, va ser necessari reduir-ho per a procedir a la seua detenció.

Per a previndre que es produïsquen robatoris i afanades en l’interior de vehicles i en els comerços de la zona, la Policia Local de Paterna, en estreta coordinació amb el cos de Policia Nacional, han establit un dispositiu de vigilància, tant en eixa demarcació com en la resta del terme municipal de Paterna, mantenint un nivell d’alerta alt en termes de seguretat, que millora l’eficiència de les intervencions policials.

La fructífera col•laboració entre ambdós cossos policials i les seues actuacions conjuntes, planificades en les reunions mensuals que mantenen els equips directius d’ambdós cossos, s’estan traduint en dades molt positives per a Paterna a nivell de seguretat i reducció d’il•lícits penals registrats.